**ДОГОВОР**

**№\_\_\_\_\_\_\_\_\_\_\_\_\_\_\_\_**

**по Проект: BG05SFOP001-4.004-0006-С01/18.02.2019г. „Ефективно функциониране на Областен информационен център – Русе 2019-2021“ по процедура BG05SFOP001-4.004 за директно предоставяне на безвъзмездна финансова помощ „Осигуряване функционирането на националната мрежа от 27 областни информационни центрове през периода** **2019-2021 “, Оперативна програма „Добро управление“**

Днес ………………….. 2019 год. в гр. Русе на основание чл. 194, ал. 1 от ЗОП и във връзка с възлагането на обществена поръчка на стойност по чл. 20, ал. 2, т. 2 от ЗОП, чрез провеждане на публично състезание, се сключи настоящият договор между:

1. **ОБЩИНА РУСЕ,** представлявана от **Кмета ПЛАМЕН СТОИЛОВ**, адрес: пл. „Свобода” №6, ЕИК по Булстат: 000530632, наричана по-долу ВЪЗЛОЖИТЕЛ, от една страна

и

1. **…………………**, ЕИК ………………., със седалище и адрес на управление: ………………………, представлявано от ………………………., в качеството му на ……………, наричан по-долу ИЗПЪЛНИТЕЛ,

**Страните се споразумяха за следното**:

**І. ПРЕДМЕТ НА ДОГОВОРА**

1.1. **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши доставка на ………………………………….. по обособена позиция № ………….., съгласно Техническото предложение и изискванията на Възложителя посочени в техническата спецификация., представляващи Приложение № 1 и №3 към настоящия договор

1.2. Изпълнението на договора се основава на офертата на ИЗПЪЛНИТЕЛЯ, изискванията на ВЪЗЛОЖИТЕЛЯ, и действащите нормативни актове.

**II. СРОК И МЯСТО НА ИЗПЪЛНЕНИЕ НА ДОГОВОРА**

2.1. Настоящият договор влиза в сила от датата на подписването му от страните.

2.2. Мястото на изпълнение на договора е гр. Русе, 7000, пл. “Свобода” № 4.

2.3 Срокът за изпълнение предмета на договора е 20 (двадесет) календарни дни, считано от датата на подписването му от страните.

**ІІІ. ЦЕНИ И НАЧИН НА ПЛАЩАНЕ**

3.1. Цената на договора е в съответствие с Ценовото предложение на ИЗПЪЛНИТЕЛЯ, представляващо Приложение № 2 към настоящия договор и е ……………………. /Словом ……………………… / с ДДС. В тази цена са включени всички разходи по изпълнение на договора, вкл. доставка до мястото на изпълнение.

3.2. Плащането се извършва с платежно нареждане по банков път, в български левове по сметката на ИЗПЪЛНИТЕЛЯ: ………………………………………………….., след доставката и подписване на приемо-предавателен протокол от представителите на двете страни, в срок до 30 дни след представяне на оригинална фактура от ИЗПЪЛНИТЕЛЯ, издадена на ВЪЗЛОЖИТЕЛЯ или негов второстепенен разпоредител. Фактурата задължително съдържа следната информация :

Получател: Община Русе

Адрес: пл. Свобода 6

ЕИК 000530632

Получил фактурата : Димитър Генков – Ръководител на проекта

Номер на документа, дата, място и текста „ разходът е по проект BG05SFOP001-4.004-0006-С01/18.02.2019г. „Ефективно функциониране на Областен информационен център – Русе 2019-2021“ на ОПДУ „

3.3. ВЪЗЛОЖИТЕЛЯТ се задължава да определи длъжностно лице, което да бъде отговорно за приемането на техниката от ИЗПЪЛНИТЕЛЯ.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

4.1. ИЗПЪЛНИТЕЛЯТ, след коректно изпълнение на доставката, има право да получи договореното възнаграждение по т.3.1, съгласно условията на т.3.2.

4.2. ИЗПЪЛНИТЕЛЯТ е длъжен да извърши доставка на компютри или техника с качество, технически параметри и окомплектовка, съгласно изискванията на Възложителя, в Техническата спецификация и Техническото предложение на ИЗПЪЛНИТЕЛЯ, представляващо Приложение № 1 към настоящия договор.

4.3. ИЗПЪЛНИТЕЛЯТ е длъжен да осигурява гаранционно обслужване на доставената техника през времето на гаранционния срок.

4.4. ИЗПЪЛНИТЕЛЯТ следва да спази срока за изпълнение съгласно т.2.3. от настоящия договор.

4.5. ИЗПЪЛНИТЕЛЯТ е длъжен да спазва условията за сервизна поддръжка, като се отзове за отстраняване на проблем на място при възложителя рамките на до 4 часа след получаване на сигнала.

4.6. ИЗПЪЛНИТЕЛЯТ се задължава да отстранява възникнали повреди в срок от 24 часа след приемане на дефектната техника от представител на Община Русе, чрез подписване на приемо-предавателен протокол. При невъзможност да се отстрани повредата в посочения срок, изпълнителят е длъжен да замени дефектиралата техника с оборотна такава.

4.7.Изпълнителят сключва договор за подизпълнение с подизпълнителите, посочени в офертата.

4.8. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.

4.9. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

5.1. ВЪЗЛОЖИТЕЛЯТ има право да получи точно и качествено изпълнение на договора в съответствие с техническата спецификация.

5.2. Когато ИЗПЪЛНИТЕЛЯ се е отклонил от изискванията за доставката по т. 1.1. от договора, ВЪЗЛОЖИТЕЛЯ има право да откаже приемането и заплащането на възнаграждението, докато ИЗПЪЛНИТЕЛЯ не изпълни своите задължения съгласно договора.

5.3 ВЪЗЛОЖИТЕЛЯТ е длъжен да заплати уговорената в т. 3.1. цена при условията и сроковете на настоящия договор.

**VІ. ГАРАНЦИОННИ СРОКОВЕ И РЕКЛАМАЦИИ**

6.1. Гаранционните срокове за изпълнената доставка, посочени в офертата на изпълнителя са: …………………………………….

6.2. Сроковете за предявяване на рекламациите започват да текат от момента на подписване на приемателно-предавателния протокол.

6.3. Всички дефекти, появили се в гаранционния срок, които не са причинени от неправилно действие на служители на ВЪЗЛОЖИТЕЛЯ, се отстраняват от и за сметка на ИЗПЪЛНИТЕЛЯ.

6.4. ИЗПЪЛНИТЕЛЯТ трябва да спазва условията за сервизна поддръжка, като се отзове за отстраняване на проблем на място при възложителя рамките на 4 часа след получаване на сигнала.

6.5. В рамките на гаранционния срок ИЗПЪЛНИТЕЛЯ е длъжен да извърши ремонта в срок до 24 часа от уведомяването за настъпилата повреда, а при невъзможност следва да замени дефектиралата техника с оборотна такава.

**VІІ.ГАРАНЦИЯ ЗА ИЗПЪЛНЕНИЕ И ГАРАНЦИЯ ЗА ГАРАНЦИОННО ПОДДЪРЖАНЕ .**

**7.1. Видове гаранции, размер и форма на гаранциите**

7.1.1 Видове и размер на гаранциите

7.1.1.1 Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на *5% (пет процента*) от стойността на Договора по (3.1) без ДДС или сумата от ……………. лв. Част от гаранцията, съответстваща на 3 % ( три процента) от стойността на договора без ДДС се освобождава в срок до 30 (тридесет) календарни дни след последната доставка по договора, в случай, че същият е изпълнен в пълен обем. Останалите 2% от стойността на договора без ДДС, представляващи част от гаранцията, обезпечаваща изпълнението на договора, се трансформира в гаранция за гаранционна поддръжка, която се освобождава в 30-дневен срок след изтичане на последния от гаранционните срокове съгласно договора. За целта, в случай че гаранцията е под формата на банкова гаранция или застраховка, Изпълнителят се задължава да представи документ за удължаване на предоставената гаранция по отношение на размера от 2 % от стойността на договора без ДДС - гаранция за гаранционна поддръжка в съответствие с използваната от него форма за срока на гаранционната поддръжка.

7.1.1.2 Изпълнителят представя документ за внесена гаранция за изпълнение на Договора към датата на сключването му.

7.1.2 Форма на гаранцията

7.1.2.1 Изпълнителят избира формата на гаранцията измежду една от следните: (i) парична сума внесена по банковата сметка на Възложителя; (ii) банкова гаранция; или (iii) застраховка.

**7.2. Изисквания по отношение на гаранциите**

7.2.1 Когато гаранцията се представя във вид на **парична сума**, тя се внася по следната банкова сметка на Възложителя: IBAN BG37 IORT 7379 3300 0300 00; BIC: IORTBGSF към ТБ Инвестбанк АД, Клон Русе. Всички банкови разходи, свързани с преводите на сумата са за сметка на Изпълнителя;

7.2.2 Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляема като покрива 100 % (*сто процента*) от стойността на гаранцията за изпълнението му със срок на валидност, срокът на действие на Договора, плюс 30 (*тридесет*) дни за гаранцията за изпълнение.

7.2.2.1 Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

7.2.2.2 Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.

7.2.3. **Застраховката**, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30(*тридесет*) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, включително при неусвояване или невръщане на авансовото плащане и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**7.3. Задържане и освобождаване на гаранциите**

7.3.1. Възложителят освобождава гаранцията за изпълнение на Договора при условията, посочени в т. 7.1. при съобразяване на следните обстоятелства:

7.3.2. Възложителят не дължи лихви, такси, комисионни или каквито и да било други плащания върху сумите по предоставените гаранции, независимо от формата, под която са предоставени.

7.3.3 Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към задържане на гаранциите.

7.3.4. Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради непълно или частично изпълнение на задълженията на Изпълнителя.

7.3.5 В случай на задържане от Възложителя на сума от гаранцията, Изпълнителят е длъжен в срок до 7 (*седем*) дни да допълни до размера ѝ, уговорен в алинея 7.1.1.1), като внесе усвоената от Възложителя сума по сметка на Възложителя, или учреди банкова гаранция за сума в размер на усвоената или да застрахова отговорността си до размера.

**VІІI. НЕУСТОЙКИ И ОБЕЗЩЕТЕНИЯ**

8.1. Дължимите от **ИЗПЪЛНИТЕЛЯ** по този договор неустойки се удържат от гаранцията за изпълнение или гаранцията за гаранционно поддържане, а в случай че те я надвишават по размер, **ВЪЗЛОЖИТЕЛЯТ** има право на разликата до пълния й размер.

8.2. При забавено изпълнение след срока по чл. 2.3. ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,5 на сто на ден от общата стойност на договора без ДДС.

8.3. При разваляне на договора от страна на Възложителя по реда на чл. 87 от ЗЗД ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 20 на сто от общата стойност на договора без ДДС.

7.4. Страната, която е понесла щети от виновното неизпълнение на договорените задължения може да търси и по-големи вреди.

8.5. При неспазване на срока по чл. 6.4. и чл. 6.5. за отстраняване на повреда в гаранционния срок и ако не изпълни задължението си за предоставяне на оборотна техника, ИЗПЪЛНИТЕЛЯТ дължи на ВЪЗЛОЖИТЕЛЯ обезщетение в размер на 0,5 на сто на ден от общата стойност на договора без ДДС.

8.6. ВЪЗЛОЖИТЕЛЯТ има право да удържи неустойките от дължими плащания по договора и/ или от предоставената гаранция за изпълнение на договора или за гаранционно поддържане.

**IX. ОТПАДАНЕ НА ОТГОВОРНОСТТА ПРИ ФОРСМАЖОРНИ ОБСТОЯТЕЛСТВА**

9.1. Страните се освобождават от отговорност при частично или пълно неизпълнение на договорните задължения, когато причината за форсмажора са обстоятелства, върху които те нямат влияние.

9.2. За настъпилите форсмажорни обстоятелства страната, която се позовава на тях трябва да изпрати на другата страна незабавно писмено съобщение, в което се посочва и причинната връзка между неизпълнението на договора и форсмажорното обстоятелство.

9.3. В случай на форсмажорни обстоятелства, които влияят на предвидените в договора срокове, съответният срок се удължава с времето на тяхното продължение.

9.4. Ако форсмажорните обстоятелства продължават повече от два месеца, всяка от страните може да развали договора напълно или частично без съдебна намеса с тридесет дневно писмено предизвестие.

9.5. По инициатива на позоваващата се на форсмажорни обстоятелства страна, двете страни се срещат за уреждане на възникналите във връзка с форсмажорните обстоятелства въпроси и финансови взаимоотношения.

**X. УСЛОВИЯ ЗА ПРЕКРАТЯВАНЕ ИЛИ РАЗВАЛЯНЕ НА ДОГОВОРА**

10.1. Настоящият договор може да бъде прекратен или развален:

10.1.1. С изпълнение на задълженията на страните по него.

10.1.2. По взаимно съгласие, изразено писмено.

10.1.3. При настъпване на обективна невъзможност за изпълнение.

10.1.4. При виновно неизпълнение на задълженията на една от страните по договора договорът може да бъде развален от изправната страна при условията на чл. 87 от ЗЗД.

**XI. ОБЩИ УСЛОВИЯ**

11.1. Настоящият договор не може да бъде изменян, освен в случаите на чл. 116 от ЗОП.

11.2. Възникналите спорове по нерешени от договора въпроси ще се решават по споразумение, а когато това се окаже невъзможно – по реда на гражданското законодателство на Република България.

Настоящият договор се състави в **три еднообразни екземпляра** **–** два за възложителя и един за изпълнителя.

***Приложения:***

1. Техническо предложение;
2. Ценово предложение;
3. Техническа спецификация.

**ВЪЗЛОЖИТЕЛ: ИЗПЪЛНИТЕЛ:**

**ПЛАМЕН СТОИЛОВ ……………………………………..**

*Кмет на Община Русе*

**САБИНА МИНКОВСКА**

*Началник отдел ФС*